พระราชบัญญัติโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลบางขนาก อำเภอบางน้ำเปรี้ยว จังหวัดฉะเชิงเทรา ให้แก่ นางพยงค์ เพ่งพินิจ พ.ศ. 2529
ประกาศวันที่ 1986-12-31

content: พระราชบัญญัติ โอนกรรมสิทธิ์ที่ราชพัสดุที่เป็นสาธารณสมบัติของแผ่นดิน ที่ใช้เพื่อประโยชน์ของแผ่นดินโดยเฉพาะ ในท้องที่ตำบลบางขนาก อำเภอบางน้ำเปรี้ยว จังหวัดฉะเชิงเทรา ให้แก่ นางพยงค์ เพ่งพินิจ พ.ศ. ๒๕๒๙
content: ภูมิพลอดุลยเดช ป.ร. ให้ไว้ ณ วันที่ ๑๔ ธันวาคม พ.ศ. ๒๕๒๙ เป็นปีที่ ๔๑ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลบางขนาก อำเภอบางน้ำเปรี้ยว จังหวัดฉะเชิงเทรา ให้แก่ นางพยงค์ เพ่งพินิจ
content: เพื่อแลกเปลี่ยนกับที่ดินของ นางพยงค์ เพ่งพินิจ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลบางขนาก อำเภอบางน้ำเปรี้ยว จังหวัดฉะเชิงเทรา ให้แก่ นางพยงค์ เพ่งพินิจ พ.ศ. ๒๕๒๙”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ แปลงหมายเลขทะเบียนที่ ส. ฉช. ๗๖ หนังสือสำคัญสำหรับที่หลวงเลขที่ ๖๘๘๓ ที่ดินเลขที่ ๖๓ เนื้อที่ทั้งหมดประมาณ ๑๑ ไร่ ๑ งาน ในท้องที่ตำบลบางขนาก อำเภอบางน้ำเปรี้ยว จังหวัดฉะเชิงเทรา
sectionNo: 3
content: ภายในแนวเขตตามแผนที่ท้ายพระราชบัญญัตินี้ ให้แก่ นางพยงค์ เพ่งพินิจ
sectionNo: 4
content: มาตรา ๔ ให้รัฐมนตรีว่าการกระทรวงการคลังและรัฐมนตรีว่าการกระทรวงเกษตรและสหกรณ์รักษาการตามพระราชบัญญัตินี้
content: ผู้รับสนองพระบรมราชโองการ พลเอก ป. ติณสูลานนท์ นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากคันกั้นน้ำชลประทานเดิม ซึ่งก่อสร้างขึ้นในที่ราชพัสดุ แปลงหมายเลขทะเบียนที่ ส.ฉช. ๗๖ หนังสือสำคัญสำหรับที่หลวงเลขที่ ๖๘๘๓ ที่ดินเลขที่ ๖๓ ในท้องที่ตำบลบางขนาก อำเภอบางน้ำเปรี้ยว จังหวัดฉะเชิงเทรา จำนวนเนื้อที่ประมาณ ๑๑ ไร่ ๑ งาน
content: อันเป็นที่ดินที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ อยู่ในความครอบครองดูแลและใช้ประโยชน์ของกรมชลประทาน กระทรวงเกษตรและสหกรณ์ ได้ถูกน้ำเซาะพังลงทุกปี กระทรวงเกษตรและสหกรณ์จึงได้ก่อสร้างคันกั้นน้ำชลประทานขึ้นใหม่เมื่อปี พ.ศ. ๒๕๐๘ ในที่ดินของ นางพยงค์ เพ่งพินิจ
content: โฉนดที่ดินเลขที่ ๖๑๓๗ เลขที่ดิน ๑๒๖ ในท้องที่ตำบลบางขนาก อำเภอบางน้ำเปรี้ยว จังหวัดฉะเชิงเทรา จำนวนเนื้อที่ประมาณ ๖ ไร่ ๖๙ ตารางวา ดังนั้น กระทรวงเกษตรและสหกรณ์จึงมีความประสงค์ที่จะแลกเปลี่ยนที่ราชพัสดุแปลงดังกล่าวกับที่ดินของ นางพยงค์ เพ่งพินิจ ที่ได้ก่อสร้างคันกั้นน้ำชลประทานขึ้นใหม่นั้น
content: แต่โดยที่มาตรา ๘ แห่งพระราชบัญญัติที่ราชพัสดุ พ.ศ. ๒๕๑๘ บัญญัติให้การโอนกรรมสิทธิ์ที่ราชพัสดุเฉพาะที่ดินที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะต้องกระทำโดยพระราชบัญญัติ จึงจำเป็นต้องตราพระราชบัญญัตินี้